  Майя Бывальцева Шарканысь школа-интернатлэн буш кылем интыосаз вуоно арын 3 номеро нылпи садлэсь 40 адямилы кык группазэ но крезьгуръя но спортъя зал усьтозы. Со интыосты выльдыны ужкагазъёс дасян но коньдон висъян сярысь пумкылъян кутӥз Удмуртилэн тӧроез Александр Соловьёв 9-тӥ гудырикошконэ ёросэ вуылыкуз. «Отын школа-интернат вал. Шарканын куриськонъёс вань, пиналъёс интыямтэ, 47 пала покчиос, одӥг но ӝыны аресысен, ми юртэз рос-прос туатон но ваньбурез воштон сярысь пумкылъян кутӥськомы. Мон малпасько, озьы ми элькун азьын сылӥсь ужпумез сэрттомы-пертчомы. Тупатъян ужъёсты кутскон понна таяз арын ми проектно-сметной ужкагазъёсты дасяломы, торгъёс ортчытомы, вуоно арын нылпиосты пыртыны кулэ ни. Малпасько, сокем трос коньдон кулэ уз луы — 8–10 миллион манет кулэ луоз та ӵектослы», — вераз со журналистъёслы. Школа-интернатын интыос бушазы дышетскисьёслэн лыдзы кык поллы кулэсмемен. Тегъёс: Мерлык Дышетон Шаркан Удмуртия АлександрСоловьёв дӥськут  